Poster Terbaru Rise Of Skywalker Memberi Penghormatan Kepada Revenge Of The Jedi
Lucasfilm telah melancarkan poster terbaru Star Wars: The Rise of Skywalker yang cukup menarik dimana ia memberi penghormatan kepada poster Star Wars: Revenge of the Jedi lakaran pereka poster terkenal, Drew Struzan. Star Wars: The Rise of Skywalker  Star Wars: The Rise of Skywalker  Star Wars: Revenge of the Jedi  Star Wars: Revenge of the Jedi  Pada tahun 80an, pengarah George Lucas ingin memberi tajuk filem terakhir Star Wars berjudul Revenge of the Jedi, dan dia telah meminta Drew Struzan mencipta beberapa poster promosi untuk filem tersebut. Bagaimanapun, Lucas kemudiannya bertindak menukar ke tajuk yang kurang ‘dark’ dan dikenali para peminat Star Wars iaitu Return of the Jedi. Anda boleh lihat perbandingan poster Revenge of the Jedi dan The Rise of Skywalker dibawah. Star Wars: The Rise of Skywalker dibintangi Daisy Ridley, Adam Driver, John Boyega, Oscar Isaac, Lupita Nyong’o, Domhnall Gleeson, Kelly Marie Tran, Joonas Suotamo, dan Billie Lourd. Mereka akan disertai beberapa pelakon baru seperti Naomi Ackie, Richard E. Grant dan Keri Russell. Selain itu juga, pelakon asal francais Star Wars iaitu Mark Hamill (Luke Skywalker), Anthony Daniels (C-3PO), dan Billy Dee Williams (Lando Calrissian) turut menyertai barisan pelakon lain. Watak Leia Organa yang dilakonkan oleh mendiang Carrie Fisher juga akan berada dalam filem akan datang dengan menggunakan footage yang tidak digunakan dari filem Star Wars: The Force Awakens. Filem ini diarahkan oleh J.J. Abrams manakala skrip ditulis oleh Abrams sendiri bersama-sama Chris Terrio. Star Wars: The Rise of Skywalker akan menemui penonton pada 20 Disember ini. Star Wars: The Rise of Skywalker  Star Wars: The Rise of Skywalker 